text: Samsung започна нова битка с Apple с S7 | Bloombergtv.bg
  Samsung започна нова битка с Apple с S7
  Двата нови модела излизат на пазара на 11 март
  22 февруари 2016 | 07:23
  Galaxy S7 edge и Gear VR на Samsung. Лондон, 18 февруари 2016.Photographer: Luke MacGregor/Bloomberg
  Samsung официално представи новите два основни модела Gamaxy S7 и S7 Edge. Южнокорейският производител направи премиерата на международното изложение Mobile World Congress в Барселона, съобщи Bloomberg.
  Galaxy S7 с 5,1-инчов екран и Galaxy S7 Edge с 5,5-инчов екран се оказват много подобни на предшествениците си от 6-серия. Имат процесори Exynos на Samsung и Snapdragon 820 от Qualcomm Inc.
  Усилията на Samsung да си върне клиентите се демонстрират с слота за SD карти, защита от вода и по-големи батерии.
  Двата нови модела излизат на пазара на 11 март.
  "Samsung се опитва да привлече клиенти с VR шлемовете и 360-градусова камера, които трябва да задържат маржовете на компанията", каза Ли Джа Юн, анализатор при Yuanta Securities Co от Сеул, цитиран от Bloomberg.
  "Това е добър опит, но Samsung няма да избегне намаляването на цените на новите си премийни модели, за да запази пазарен дял".
  С новата камера потребителите сами ще могат да създават съдържание, а виртуалната реалност трябва да създаде стимул в продажбите, след като по пазарен дял изостава след Apple през 2015, Huawei и Xiaomi, според Strategy Analytics.